Ումիթ Օզդաղ

**Ումիթ Օզդաղ** (, ), թուրք ծայրահեղ աջ քաղաքական գործիչ, Ազգայնական շարժում կուսակցության (ԱՇԿ) անդամ։ 2015 թվականի նոյեմբերից 2016 թվականի փետրվարը զբաղեցրել է ԱՇԿ նախագահի տեղակալի պաշտոնը։ 2021 թվականին  հիմնել է ծայրահեղ աջ «Հաղթանակ» կուսակցությունը, որի միակ ներկայացուցիչն է Թուրքիայի խորհրդարանում։

## Կենսագրություն
Ումիթ Օզդաղը ծնվել է 1961 թվականի մարտի 3-ին Տոկիոյում։ Ումիթի մայրը՝ Գոնուլ Օզդաղը, գլխավորել է ԱՇԿ-ի կանանց թևը։ Ումիթի հայրը՝ Մուզաֆեր Օզդաղը, եղել է ԱՇԿ-ի հիմնադիր Ալփարսլան Թյուրքեշի մտերիմն, ինչպես նաև եղել է 1960 թվականի հեղաշրջումից հետո ստեղծված Ազգային միասնության կոմիտեի անդամ։

Ումիթ Օզդաղն ավարտել է Մյունխենի Լյուդվիգ Մաքսիմիլիան համալսարանը։ Հետո ստացել է մագիստրոսի կոչում։

1986 թվականից աշխատել է Գազիի համալսարանում։ 1990 թվականին ստացել է դոկտորի աստիճան։ 1993 թվականին  ստացել է դոցենտի կոչում 1960 թվականի հեղաշրջման և Ադնան Մենդերեսի նախագահության վերաբերյալ իր աշխատանքի համար։ 1994 թվականին Օզդաղը ստանձնել է «Avrasya Dosyası» ամսագրի խմբագրի պաշտոնը, որը նվիրված է միջազգային հարաբերություններին և ռազմավարական ուսումնասիրություններին։ 1980-ական թվականներին Ումիթ Օզդաղն ուսումնասիրել է ահաբեկչության և էթնիկ պատկանելության հարցերը, ապա 1995 թվականին գրել է աշխատություններ արևելյան և հարավ-արևելյան Անատոլիայի շրջանների ուսումնասիրության վերաբերյալ։

1997-98 թվականներին հետազոտություններ է անցկացրել և դասախոսություններ է կարդացել գլոբալիզացիայի և էթնիկական խնդիրների վերաբերյալ ամերիկյան Բալթիմոր քաղաքի Թաուսոնի համալսարանում։ 1999 թվականին Օզդաղը հիմնել է Եվրասիական ռազմավարական հետազոտությունների կենտրոնը, իսկ 2000 թվականին՝ Հայագիտական հետազոտությունների ինստիտուտը։ Մինչև 2004 թվականը Ումիթ Օզդաղը զբաղեցրել է Եվրասիական ռազմավարական հետազոտությունների կենտրոնի նախագահի պաշտոնը և եղել է խորհրդի անդամ։ 2001 թվականին ստացել է պրոֆեսորի կոչում, 2005 թվականին թոշակի է անցել Գազի համալսարանից և նույն թվականին ստանձնել 21-րդ դարի Թուրքիայի ինստիտուտի նախագահի պաշտոնը։

### Քաղաքական կարիերա
2006 թվականին Ումիթ Օզդաղը հայտարարել է ԱՇԿ-ի նախագահի պաշտոնում առաջադրվելու իր ցանկության մասին։ Երկու օր անց նրա թեկնածությունը մերժվեց, իսկ ինքը հեռացվեց կուսակցությունից։ 2010 թվականին Օզդաղը վերականգնվել է կուսակցությունում, իսկ 2011 թվականին առաջադրվել է պատգամավորության թեկնածու ԱՇԿ-ից, սակայն չի ընտրվել։

2015 թվականի մարտին կայացած ԱՇԿ-ի 11-րդ սովորական կուսակցության համագումարում Ումիթ Օզդաղն ընտրվել է կուսակցության Կենտրոնական գործադիր կոմիտեի անդամ։ Նույն թվականի հունիսին ընտրվել է պատգամավոր, իսկ նույն թվականի նոյեմբերին վերընտրվել։ 2015 թվականի նոյեմբերի 14-ին ընտրվել է կուսակցության փոխնախագահ։

2016 թվականի փետրվարին Օզդաղը հրաժարական է տվել ԱՇԿ-ի փոխնախագահի պաշտոնից և կոչ է արել արտահերթ համագումար անցկացնել՝ կապված 2015 թվականի նոյեմբերի ընտրություններում կուսակցության պարտության հետ։ 2016 թվականի ապրիլի 9-ին Ումիթ Օզդաղը հայտարարել է ԱՇԿ-ի նախագահության համար իր թեկնածությունը առաջադրելու ցանկության մասին։

2017 թվականից եղել է «Լավ կուսակցության» ղեկավարության անդամ։ 2021 թվականին հիմնել է իր ծայրահեղ աջ «Հաղթանակ» կուսակցությունը։

2025 թվականի հունվարի վերջին ձերբակալվել է թուրքական ոստիկանության կողմից՝ Էրդողանին վիրավորելու մեղադրանքով։

### Անձնական կյանք
Սերում է կումիկ մուհաջիրների ընտանիքից է։ Ամուսնացած է, ունի մեկ երեխա։

## Ծանոթագրություններ

Կատեգորիա:21-րդ դարի թուրք քաղաքական գործիչներ
Կատեգորիա:TED Ankara College Foundation Schools-ի շրջանավարտներ
Կատեգորիա:Թուրք ազգայնականներ
Կատեգորիա:Թուրք գիտնականներ
Կատեգորիա:Թուրք կալանավորներ և ձերբակալվածներ
Կատեգորիա:Թուրքիայի 25-րդ գումարման մեջլիսի պատգամավորներ
Կատեգորիա:Թուրքիայի 26-րդ գումարման մեջլիսի պատգամավորներ
Կատեգորիա:Թուրքիայի Ազգային մեծ ժողովի 27-րդ գումարման պատգամավորներ
Կատեգորիա:Թուրքիայի քաղաքական գործիչներ
Կատեգորիա:Թուրքիայի քաղաքական կուսակցությունների առաջնորդներ
Կատեգորիա:Հայոց ցեղասպանությունը ժխտողներ